Simola-heuwelren goed op dreefRui Campos (Foto: Rob Till ) Vrydag was dit Classic Conqueror teen die bult op by die Simola-heuwelren. Die dag was ongelukkig nie sonder uitdagings nie. Nog voor die aksie kon afskop is twee van die top mededingers, Franco Scribante en Peter Jenkins met hul Chevron B19’s, gediskwalifiseer omdat hul voertuie nie aan nuwe regulasies voldoen nie. ŉ Derde ou hand is in die eerste oefensessie uit die kompetisie gehaal toe Richard Evans se Corvette agter in Andre Bezuidenhout se Lola Cosworth vasgery het. Ongelukkig is die voertuig gebuig en kan nie betyds herstel word nie. Tussen die veteraanmotors het Josh Dovey in die derde plek geëindig met sy 1972 Chevron Lotus B20 F3, in die tweede plek is Rui Campos met sy 1974 Porsche 911 RSR – indrukwekkend om ‘n sportmotor tussen die oopwielrenmotors te sien. Die wenner van Classic Car Friday is Ian Schofield met sy 1977 March 77B Formula Atlantic oopwiel renmotor. Ian Schofield (Foto: Rob Till ) Die top-10 lyk só: ŉ Spesiale toekenning vir besonderse oog vir fyn detail, noukeurige voorbereiding en puik prestasie is die Spirit of Dave Charlton-toekenning. Vanjaar is dié toekenning vir ŉ veteraan in die motorbedryf gegee. Peter Lindenberg het in 2021 afgetree en twee hoofstukke afgesluit: sy renmotorloopbaan en sy kragbootloopbaan. Die King of the Hill-element van die kompetisie begin Saterdag. Toeskouers sal pasgemaakte heuwelrenmotors teen die bult sien opvlieg. In 2021 is ŉ nuwe rekord gestel deur Andre Bezuidenhout in sy Gould GR55- enkelsitplek-renmotor. Hy het in ŉ verstommende 34.965 sekondes die 1,9 km teen ŉ gemiddelde spoed van 195.624 km/h afgelê. Volg die pret aanlyn by http://www.simolahillclimb.com/ of http://www.facebook.com/SimolaHillclimb/ of op die kassie op die volgende kanale: Saterdag 7 Mei – 14:15 tot 15:00 – regstreeks (Sports Arena S3) Sondag 8 Mei – 14:15 tot 14:55 – regstreeks (Sports Arena S3)